Diari Oficial de la Generalitat Valenciana


Sumari del DOGV 4986, del 15-04-2005 (2005/3836)

RESOLUCIÓ de 29 de març de 2005, del director general de l'Institut Valencià de la Joventut, per la qual es dóna publicitat al crèdit que ha de finançar les ajudes convocades mitjançant l'Ordre de 15 de desembre de 2004, de la Conselleria de Benestar Social, per la qual es convoca concurs públic per a la concessió d'ajudes a associacions juvenils, entitats prestadores de serveis a la joventut i seccions juvenils dels partits polítics i de les organitzacions sindicals, amb àmbit d'actuació a la Comunitat Valenciana, per a l'any 2005.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4986

Data del DOGV
:   15-04-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/3836


Data del document
:   29-03-2005

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * sindicat
    * jove
    * suport econòmic
    * associació
    * ajuda pública

RESOLUCIÓ de 29 de març de 2005, del director general de l'Institut Valencià de la Joventut, per la qual es dóna publicitat al crèdit que ha de finançar les ajudes convocades mitjançant l'Ordre de 15 de desembre de 2004, de la Conselleria de Benestar Social, per la qual es convoca concurs públic per a la concessió d'ajudes a associacions juvenils, entitats prestadores de serveis a la joventut i seccions juvenils dels partits polítics i de les organitzacions sindicals, amb àmbit d'actuació a la Comunitat Valenciana, per a l'any 2005. [2005/X3836]
  
L'ordre de 15 de desembre de 2004, de la Conselleria de Benestar Social, per la qual es convoca concurs públic per a la concessió d'ajudes a associacions juvenils, entitats prestadores de serveis a la joventut i seccions juvenils dels partits polítics i de les organitzacions sindicals, amb àmbit d'actuació a la Comunitat Valenciana, per a l'any 2005, publicada en el DOGV núm. 4.910 de 24 de desembre de 2004, va ser tramitada d'acord amb el que disposa l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, i el finançament de les ajudes esmentades va quedar condicionat a l'aprovació del crèdit corresponent.
  
Aprovada i publicada la Llei 14/2004, de 29 de desembre, de Pressuposts de la Generalitat Valenciana, per a l'exercici 2005 (DOGV núm. 4.915, de 31 de desembre de 2004), en aplicació del que estableix l'apartat segon de l'ordre susdita, i de conformitat amb el que diu l'article 47.11 del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, escau donar publicitat al crèdit i a la línia de subvenció que es destinen al finançament de les esmentades ajudes.
  
En virtut d'això, i fent ús de les facultats que em confereix l'apartat segon de la susdita Ordre de 15 de desembre de 2004, de la Conselleria de Benestar Social, resolc:
  
Primer
  
Donar publicitat al crèdit pressupostari i a la línia de subvenció que es destinen a finançar les ajudes que regula l'ordre de 15 de desembre de 2004, de la Conselleria de Benestar Social, per la qual es convoca concurs públic per a la concessió d'ajudes a associacions juvenils, entitats prestadores de serveis a la joventut i seccions juvenils dels partits polítics i de les organitzacions sindicals, amb àmbit d'actuació a la Comunitat Valenciana, per a l'any 2005, que es detallen tot seguit:
  
- Denominació de la línia de subvenció: Foment associacions i entitats juvenils.
  
- Codi de la línia de subvenció: Línia número SE000013 del pressupost de l'Institut Valencià de la Joventut per al 2005.
  
- Consignació pressupostària: 623.440 euros.
  
Segon
  
El crèdit publicat té el caràcter de màxim. D'altra banda, si, com a conseqüència de transferències pressupostàries, aquest crèdit es modifiqués, la seua modificació haurà de ser publicada mitjançant resolució en el Diari Oficial de la Generalitat Valenciana.
  
València, 29 de març de 2005.- El director general: Marcos Alós Cía.